Natjecanje iz latinskoga i grčkoga jezika

**Organizatori**

Ministarstvo znanosti i obrazovanja

Agencija za odgoj i obrazovanje

Hrvatsko društvo klasičnih filologa

Institut Latina & Graeca

**Sjedište i adresa državnoga povjerenstva**

# Privatna klasična gimnazija

Hrambašićeva 19, 10 000 Zagreb

**Tajnik državnoga povjerenstva**

Tonći Maleš, prof., vanjski suradnik Agencije za odgoj i obrazovanje

# Privatna klasična gimnazija, Harambašićeva 19, 10 000 Zagreb

telefon: 01/2300325; telefaks: 01/2345081; mobitel:0997648729; e-mail: [tonci.males@azoo.hr](mailto:tonci.males@azoo.hr)

**Predsjednica državnoga povjerenstva**

Zdravka Martinić-Jerčić, prof.

Odsjek za Hrvatski latinitet, Sveučilište u Zagrebu – Hrvatski studiji

Borongajska cesta 83d, 10000 Zagreb

mobitel: 095/915-4249; e-mail: [z.martinic.jercic@gmail.com](mailto:z.martinic.jercic@gmail.com)

**Vremenik natjecanja**

Školsko:

30. (četvrtak) siječnja 2020. od 10.00 do 11.30 sati (latinski jezik)

od 12.00 do 13.30 sati (grčki jezik)

Županijsko:

5. (četvrtak) ožujka 2020. od 10.00 do 11.30 sati (latinski jezik)

od 12.00 do 13.30 sati (grčki jezik)

Državno: 6. – 8. (ponedjeljak-srijeda) travnja 2020.

**Razine i kategorije natjecanja**

Natjecanje se organizira u šest kategorija:

Natjecanje se organizira u šest kategorija:

1. **latinski jezik – osnovne škole** (za učenike VIII. razreda klasičnih odjela u osnovnim školama))

2**. latinski jezik – klasične** **gimnazije** (za učenike III. i IV. razreda u klasičnim gimnazijama)

3. **latinski jezik – gimnazije** (za učenike druge godine učenja po gimnazijskom programu)

4. **latinski jezik – strukovne škole** (za učenike druge godine učenja u strukovnim školama zdravstvenog i srodnih programa

5. **grčki jezik – osnovne škole** (za učenike VIII. razreda klasičnih odjela u osnovnim školama)

6. **grčki jezik – klasične gimnazije** (za učenike III. i IV. razreda u klasičnim gimnazijama)

Radi popularizacije učenja klasičnih jezika i njihovih udjela u hrvatskoj kulturnoj baštini, poticanja i isticanja rada učenika i njihovih nastavnika, njihovoga međusobnoga zbližavanja i druženja, Ministarstvo znanosti i obrazovanja, Agencija za odgoj i obrazovanje, Hrvatsko društvo klasičnih filologa i Institut Latina & Graeca organiziraju **Natjecanje iz latinskog i grčkoga jezika** za učenike osnovnih i srednjih škola Republike Hrvatske.

**Ispitno gradivo i upute po kategorijama**

Testovi za natjecanje sastavljeni su po kategorijama natjecatelja, a prema propisanome nastavnome programu ili predmetnom kurikulumu. Testovi za sve kategorije sastavljeni su po jednakim načelima i sastoje se od dva osnovna dijela. Prvi dio sadrži latinski ili grčki tekst primjerene težine i dužine (u prozi ili stihu), koji treba prevesti na hrvatski jezik pomoću rječnika ili odgovoriti na pitanja o razumijevanju teksta. Drugi dio sadrži određeni broj pitanja iz gramatike latinskog ili grčkoga jezika te u manjem dijelu pitanja iz civilizacije, povijesti, mitologije i slično.

**OSNOVNE ŠKOLE**

– poznavanje latinskog i grčkoga jezika

Test u obje kategorije sadrži tekst primjerene težine koji nosi 50% uspjeha, te gramatički i civilizacijski dio koji svaki nosi po 25% uspjeha u testu.

**Latinski jezik**

Učenici moraju vladati svim morfološkim i sintaktičkim sadržajima propisanima u programu za latinski jezik u osnovnim školama i to: deklinacijom imenica i pridjeva i komparacijom pridjeva, njihovim osobitostima i deklinacijom zamjenica. U glagolskom sustavu **do županijskog natjecanja** trebali bi ovladati oblicima svih osnova (bez konjunktiva). **Do državnog natjecanja** trebali bi ovladati i znanjem konstrukcija ACI, NCI i PKA. Iz područja civilizacije i povijesti trebali bi vladati znanjima o rimskoj svakodnevnici (osobni život, odjeća, hrana, religija, stanovanje, obrazovanje i sl.), prema propisanom udžbeniku.

**Preporučeni udžbenik**

*Orbis Romanus I*, Salopek, Šešelj, Škiljan, Profil, Zagreb

**Grčki jezik**

Učenici moraju vladati vještinama čitanja i naglašavanja grčkih riječi te morfološkim i sintaktičkim sadržajima prema nastavnom programu propisanom za osnovne škole i to: deklinacijom imenica i pridjeva, te njihovim osobitostima, zamjenicama (osobne i posvojne). U glagolskom sustavu trebaju **do županijskog natjecanja** oblicima prezentske osnove obje konjugacije. Učenici bi trebali usvojiti znanja o grčkoj civilizaciji i osobitostima života, stanovanja, putovanja i mitologije kako je predstavljena u Odiseji. Stoga se preporuča da učenici upoznaju sadržaj knjige *Najljepše priče klasične starine* Gustava Schwaba koji se odnosi na Odiseju.

**Preporučeni udžbenik**

*Prometej*, udžbenik i radna bilježnica, Martinić-Jerčić, Matković, Školska knjiga, Zagreb,

**KLASIČNE GIMNAZIJE**

**Latinski** **jezik**

Test iz latinskog jezika u kategoriji klasičnih gimnazija sastoji se od teksta primjerene težine autora iz zlatnog razdoblja, srebrnog razdoblja ili razdoblja propadanja rimske književnosti **(70%)** te pitanja iz gramatike, razumijevanja teksta, književno-povijesnih i stilističkih sadržaja **(30%).**

Pitanja iz rimske književnosti podrazumijevaju poznavanje:

– života i djela pisaca propisanih Nastavnim planom i programom

– književnih razdoblja i književnih vrsta

– stilskih figura i osnovne metrike (heksametar, elegijski distih).

Školske godine 2019/2020. na školskoj razini učenici će prevoditi tekst iz djela Gaja Julija Cezara, na županijskoj razini tekst iz djela Marka Tulija Cicerona, a na državnoj razini natjecanja tekst iz djela Publija Vergilija Marona.

Sukladno tome za pripremanje učenika za književno-povijesne sadržaje preporučujemo pregled zlatnog razdoblje rimske književnosti iz *Povijesti svjetske književnosti*. (*Povijest svjetske književnosti* – knjiga 2, ur. Vladimir Vratović, Mladost, Zagreb 1977.)

**Preporučeni udžbenik**

*Orbis Romanus II,* Salopek, Šešelj, Škiljan, Profil, Zagreb

**Grčki jezik**

Test iz grčkog jezika u kategoriji klasičnih gimnazija sastoji se od teksta primjerene težine autora klasičnog razdoblja (podrazumijeva se i Homer) grčke književnosti **(70%)** te pitanja iz gramatike, razumijevanja teksta, književno-povijesnih i stilističkih sadržaja **(30%).**

Pitanja iz grčke književnosti podrazumijevaju poznavanje:

– života i djela pisaca propisanih Nastavnim planom i programom

– književnih razdoblja i književnih vrsta

– stilskih figura i osnovne metrike (heksametar, elegijski distih)

Školske godine 2019/2020. na školskoj i županijskog razini učenici će prevoditi tekstove iz Ksenofontovih djela, a na državnoj razini natjecanja tekst iz Homerovih djela.

Sukladno tome za pripremanje učenika za književno-povijesne sadržaje preporučujemo pregled klasičnoga razdoblja grčke književnosti iz *Povijesti svjetske književnosti*. (*Povijest svjetske književnosti* – knjiga 2, ur. Vladimir Vratović, Mladost, Zagreb 1977.)

**Preporučeni udžbenici**

*Chrestomathia Graeca,* Sabadoš, Sironić, Zmajlović, Školska knjiga, Zagreb

*Anthologia Graeca,* Sabadoš, Sironić, Zmajlović, Školska knjiga, Zagreb

**GIMNAZIJE**

– poznavanje latinskoga jezika

Test sadrži tekst primjerene težine koji nosi **50%** uspjeha, a sastoji se od dva dijela. U prvom dijelu učenici odgovaraju na pitanja o razumijevanju teksta, a drugi dio teksta prevode. Drugi dio testa sadrži pitanja vezana uz gramatiku **(40%**) te pitanja koja se odnose na civilizaciju, a nose **10%** uspjeha.

Učenici moraju vladati na obje razine natjecanja svim morfološkim sadržajima predviđenim i obrađenim u udžbenicima koje je odobrilo Ministarstvo znanosti, obrazovanja i sporta za nastavu latinskoga jezika u gimnazijama. U testove će biti uključene samo učestale i u standardnom programu nastave obrađene iznimke.

Od sintaktičkih sadržaja **do školskog natjecanja** učenici moraju znati primijeniti nastavne sadržaje koji obuhvaćaju deponentne i semideponentne glagole.

**Do županijskoga natjecanja** učenici trebaju ovladati strukturom aktivne i pasivne rečenice i konstrukcijom ACI (akuzativ s infinitivom).

**Do državnoga natjecanja** učenici trebaju znati primijeniti pravila rečeničnih konstrukcija NCI (Nominativ s infinitivom), PCA (Perifrastična konjugacija aktivna) i PCP (Perifrastična konjugacija pasivna). Sve ostalo bit će na razini komentara u tekstu.

Od učenika se na svim razinama natjecanja očekuje poznavanje temeljnog vokabulara obrađenog u svim propisanim udžbenicima te sposobnost osvještavanja prisutnosti latinskih riječi u hrvatskom jeziku (na primjer: *dirigent* – od glagola *dirigo, 3. direxi, directum*).

Učenici bi trebali usvojiti znanja o latinskome jeziku i književnosti, posebno o podrijetlu i razvitku jezika i pisma te o temeljnim razdobljima rimske književnosti. Učenici bi također trebali usvojiti i znanja o rimskoj civilizaciji (mitovi i legende, temeljna znanja o rimskoj povijesti, običaji Rimljana, rimsko graditeljstvo, najvažniji spomenici), a posebnu pozornost treba usmjeriti na poznavanje osnova o hrvatskoj latinističkoj književnoj baštini te antičkoj spomeničkoj baštini u Hrvatskoj. Svi sadržaji koji se na natjecanju ispituju bit će prilagođeni opsegu obrađenom u odobrenim udžbenicima.

**Preporučeni udžbenici, radne bilježnice i čitanke**

*Hereditas Linguae Latinae*, Milanović, VBZ, Zagreb

*Linguae Latinae Elementa,* Bagarić, Školska knjiga, Zagreb, oba izdanja

*Orbis Romanus I,* Salopek, Šešelj, Škiljan, Profil, Zagreb

**STRUKOVNE ŠKOLE**

– poznavanje latinskoga jezika

Test je podijeljen na tri podjednake cjeline i sastoji se od teksta primjerene težine, gramatičkih zadataka te zadataka iz područja stručne terminologije kao i opće kulture i civilizacije.

Učenici moraju vladati svim sadržajima predviđenim i obrađenim u propisanome udžbeniku i pratećoj radnoj bilježnici do 30. vježbe kojeg je odobrilo Ministarstvo znanosti, obrazovanja i sporta za nastavu latinskoga jezika u strukovnim školama zdravstvenih smjerova i ostalih srodnih programa. U testove će biti uključene samo pojedine iznimke iz stručnoga vokabulara, a nekolicina neuključenih u udžbenik navedena je u ovim uputama.

Od gramatičkih sadržaja **do školskoga natjecanja** učenici trebaju ovladati sklonidbom i osobitostima imenica i pridjeva, pravilnom i nepravilnom komparacijom pridjeva i priloga uključujući izražavanje usporedbe komparativom i superlativom, opisnom i nepotpunom komparacijom, svim vrstama brojeva s naglaskom na glavnim i rednim, osobnim i posvojnim zamjenicama, posvojno povratnom te pokaznim *is* i *hic*, tvorbom i uporabom vremena indikativa prezentske osnove u aktivu i pasivu uključujući imperativ I. i II., participom prezenta aktivnog, konjunktivom prezenta aktivnog i pasivnog i uporabom istoga u nezavisnim rečenicama, najčešćim prijedlozima te prethodno navedenim oblicima nepravilnih glagola *esse* i *fieri***. Do županijskoga natjecanja** učenici trebaju savladati tvorbu i uporabu svih vremena indikativa perfektne i participske osnove u aktivu i pasivu, ostale participe i pokazne zamjenice, zamjeničke pridjeve, deponentne i semideponentne glagole, nepravilne glagole *volo, nolo, malo* i *fero* te gerund i gerundiv**. Do državnoga natjecanja** učenici trebaju usvojiti i tvorbu preostalih vremena konjunktiva i njihov uporabu u nezavisnim rečenicama, konstrukcijama perifrastične konjugacije aktivne i pasivne te ablativa apsolutnog s participom. Veznici zavisno složenih rečenica komentirat će se ukoliko se pojave u tekstu.

Od učenika se očekuje temeljno poznavanje općih pojmova struke, točnije pojedinih naziva dijelova tijela, postupaka, procesa, kratica u recepturi i sl. te izraza grčkoga podrijetla u medicinskoj terminologiji usvojenih radom na nastavnim satima latinskoga jezika za sve razine natjecanja, a prema udžbeniku i pratećoj radnoj bilježnici. Posebnu pozornost treba obratiti na ovladavanje sufiksalnom i prefiksalnom tvorbom pridjeva i imenica u medicinskoj terminologiji te tvorbom upala, tvorbom višečlanoga medicinskoga nazivlja kao i načinima uvođenja lijekova u organizam te u naučenom vokabularu stručne terminologije istu pridružiti riječima poput *acutus, anamnesis, basis, chronicus, dosis, febris, narcosis* kao i njihovim temeljnim rječničkim oblicima i osobitostima.

Od civilizacijskih sadržaja učenici moraju ovladati pojmovima i imenima vezanim za osnutak Rima, rimski panteon, razvoj latinskoga jezika i njegov utjecaj na europsku kulturu i jezike, znanost kroz stoljeća i u suvremenom društvu i tehnologijama, najpoznatije mitološke priče i likove te mudrim latinskim izrekama koje se javljaju u udžbeniku do 30. vježbe – gradivo obrađivano na satovima latinskoga jezika uz osobe i središta značajna za razvoj medicine u antici i srednjem vijeku (prema sadržajima u udžbeniku i pratećoj radnoj bilježnici).

Gradivo koje je obuhvaćeno ispitivanjem odgovara sadržajima propisanim programima prema njihovim strukovnim kurikulima i u njima navedenima očekivanim ishodima znanja.

Preporučeni udžbenik i radna bilježnica:

*Elementa linguae Latinae medicae,* Bekavac Basić, Međeral, Školska knjiga, Zagreb

***Učenici se tijekom natjecanja na svim razinama ne smiju služiti rječnicima koji imaju gramatički dodatak.***

**Dodatna literatura (za sve kategorije, prema izboru i potrebi)**

G. Schwab: *Najljepše priče klasične starine*

W. Zamarovsky: *Junaci antičkih mitova*

M. Sanader: *Antički gradovi u Hrvatskoj*, Školska knjiga, Zagreb

V. Vratović: Rimska književnost u *Povijest svjetske književnosti 2,* Mladost, Zagreb

Salopek-Sironić: Grčka književnost u *Povijest svjetske književnosti 2*, Mladost, Zagreb

A. Lesky: *Povijest grčke književnosti,* Golden marketing, Zagreb

*Anatomski atlas* (za učenike medicinskih struka)

Musić – Majnarić: *Gramatika grčkog jezika*, Školska knjiga, Zagreb

Z. Dukat: *Gramatika grčkog jezika*, Školska knjiga, Zagreb

Gorski – Majnarić, *Grčko-hrvatski rječnik,* Školska knjiga, Zagreb

S. Senc: *Grčko-hrvatski rječnik,* Naprijed, Zagreb

Gortan-Gorski-Pauš: *Gramatika latinskog jezika*, Školska knjiga, Zagreb

M. Žepić: *Latinsko-hrvatski rječnik*, Školska knjiga, Zagreb

M. Divković: *Latinsko-hrvatski rječnik*, Naprijed, Zagreb

**Provedba natjecanja:**

**Školsko natjecanje**

Školsko natjecanje održat će se **30. siječnja 2020. godine** u svim školama Republike Hrvatske koje su se prijavile za natjecanje organizatoru natjecanja u svojoj županiji. Natjecanje iz latinskog jezika provodi se

od 10.00 do 11.30 sati, a Natjecanje iz grčkog jezika od 12.00 do 13.30 sati

Obveza je svakog učitelja i nastavnika latinskog i grčkog jezika pravodobno upoznati sve učenike s mogućnošću i pravilima sudjelovanja (tekst *Uputa za provedbu natjecanja i smotri u 2020. godini* i tekst *Posebnih pravila za* *Natjecanje iz latinskog i grčkog jezika*)*.*

U svim kategorijama natjecanje traje 90 minuta. Učenici klasičnih gimnazija III. i IV. razreda (početnici i nastavljači) sudjeluju na natjecanju pod jednakim uvjetima. Učenici se tijekom natjecanja ne smiju služiti rječnicima koji imaju gramatički dodatak. Natjecanje se provodi anonimno samo u pisanom obliku. Učenicima nije dopušteno napustiti dvoranu u kojoj se odvija natjecanje.

Školsko natjecanje provodi školsko povjerenstvo koje imenuje ravnateljica/ravnatelj škole koja/koji je ujedno i predsjednica/predsjednik povjerenstva te jamči tajnost testova do početka natjecanja.Školsko povjerenstvo će obavijestiti županijski ured elektroničkom poštom o interesu za provedbu školskog natjecanja u svojoj školi te time dostaviti adresu e-pošte na koju će škola primati sve potrebne materijale (testove, upute o provedbi natjecanja i obrasce ljestvica privremenog i konačnog poretka) **do 27. siječnja 2020. godine.** Nakon održanog natjecanja školsko povjerenstvo će ispuniti ljestvicu poretka na propisanom obrascu upisujući imena svih učenika koji su sudjelovali na natjecanju.

Školsko povjerenstvo će dostaviti elektronskom poštom ispunjene tablice s rezultatima školskog natjecanja predsjednici/predsjedniku županijskoga povjerenstva najkasnije do **6. veljače 2020. godine.**

**U tablicu je obvezno upisati OIB učenika. Upute za upis OIB-a u Excel (.xls) tablicu nalaze se na mrežnoj stranici AZOO-a pod Natjecanja i smotre/ Upute i obavijesti.**

**Županijsko natjecanje**

Županijsko natjecanje održat će se **5. ožujka 2020**. **godine** u školi koju odredi organizator županijskoga natjecanja. Natjecanje iz latinskog jezika odvija se od 10.00 do 11.30 sati, a Natjecanje iz grčkog jezika od 12.00 do 13.30 sati. O mjestu održavanja županijskoga natjecanja škole su dužne biti obaviještene najkasnije do 18. veljače 2020. godine. Županijsko povjerenstvo imenuje županijski Upravni odjel nadležan za poslove obrazovanja.

Na temelju ostvarenih rezultata na školskoj razini natjecanja Županijsko povjerenstvo poziva učenike na županijsku razinu natjecanja. Županijsko povjerenstvo određuje broj učenika koji će biti pozvani na županijsko natjecanje u skladu s organizacijskim i materijalnim mogućnostima. Preporučuje se da županijsko povjerenstvo na županijsko natjecanje poziva najuspješnije učenike koji su postigli najveći broj bodova na školskom natjecanju nakon objedinjavanja pristiglih ljestvica sa školskih natjecanja iz svih škola koje su sudjelovale na školskom natjecanju.

**Zbog popularizacije i poticanja učenja klasičnih jezika Državno povjerenstvo propisuje da broj učenika iz jedne škole na županijskom natjecanju u kategorijama osnovnih, strukovnih škola i gimnazija ne smije biti veći od 5 sudionika, a u kategorijama klasičnih gimnazija veći od 10 učenika po kategoriji. U slučaju da se zbog potreba ili mogućnosti provedbe natjecanja broj učenika iz pojedine škole u nekoj od županija želi ili može povećati, Županijsko povjerenstvo mora uputiti pisani zahtjev Državnom povjerenstvu uz obrazloženje i po dobivenoj suglasnosti smije pozvati veći broj učenika**.

U svim kategorijama natjecanje traje 90 minuta. Učenici klasičnih gimnazija III. i IV. razreda (početnici i nastavljači) sudjeluju na natjecanju pod jednakim uvjetima. Učenici se tijekom natjecanja ne smiju služiti rječnicima koji imaju gramatički dodatak. Preporučuje se da učenici dođu na natjecanje sa svojim vlastitim rječnikom (*vidi preporučenu literaturu*).

Natjecanje se provodi anonimno samo u pisanom obliku. Učenicima nije dopušteno napustiti dvoranu u kojoj se odvija natjecanje.

Testovi se predaju pod zaporkom u zatvorenoj omotnici. U nju se osim riješenog testa (na kojem također piše zaporka), ulaže druga zatvorena omotnica u kojoj su, na posebnom listiću (prema priloženom *Obrascu za zaporku, Prilog 3*, na mrežnoj stranici AZOO-a*.*) navedeni ime i prezime, OIB, razred i škola natjecatelja te ime i prezime voditelja-mentora, a na njezinoj se vanjskoj strani nalazi ista zaporka kao i na testu i evidencijskom listiću.

Nakon pregleda svih zadataka nadležno povjerenstvo sastavlja privremene ljestvice poretka pod zaporkama (za svaku kategoriju posebno) koje se obznanjuju na oglasnoj ploči. Natjecateljima i njihovim mentorima dopušten je uvid u zadatke u nazočnosti člana povjerenstva. Ako natjecatelj smatra da zadatci nisu korektno vrednovani, može podnijeti žalbu u pisanom obliku povjerenstvu (*Prilog 4*) u roku od 30 minuta nakon obavljenog uvida u zadatke. Povjerenstvo je dužno odmah riješiti sve žalbe i napisati odgovore na njih. Nakon rješavanja svih žalbi objavljuje se ljestvica konačnog poretka, nakon čije objave žalbe više nisu moguće te je odluka povjerenstva konačna.

Odmah nakon provedenog županijskog natjecanja Županijsko povjerenstvo će tablicu s unesenom ljestvicom poretka (**OIB obavezno unijeti)** proslijediti elektronskom poštom tajniku Državnog povjerenstva na adresu [tonci.males@azoo.com](mailto:tonci.males@azoo.com)

Sve testove, evidencijske listiće i ljestvicu poretka (vidjeti pod *Obrasci za natjecanje, prilog 5*., na mrežnoj stranici AZOO-a) potrebno je dostaviti zemaljskom poštom s danom primitka **najkasnije do 12. ožujka 2020. godine** na adresu: **Privatna klasična gimnazija, Državno povjerenstvo za Natjecanje iz latinskog i grčkog jezika, Harambašićeva 19, 10 000 Zagreb**

Državno povjerenstvo dužno je primjerke testova s rješenjima, eventualne obavijesti i upute za organiziranje županijskoga natjecanja poslati svim županijskim uredima ili županijskim povjerenstvima istodobno i na vrijeme.

**Državno natjecanje**

Državno natjecanje održat će se **od 6. do 8. travnja 2020.** godine. Mjesto održavanja državnoga Natjecanja iz latinskog i grčkog jezika bit će objavljeno na internetskoj stranici Agencije za odgoj i obrazovanje.

Državno povjerenstvo pregledat će testove sa županijskih natjecanja, poslanih do navedenog roka, te sastaviti popis učenika koji su stekli pravo sudjelovanja na natjecanju državne razine.

Prema odluci Državnoga povjerenstva, ovisno o pokazanom znanju, na državno natjecanje pozvat će se:

**– do 10 učenika u kategoriji: latinski jezik – osnovne škole**

**– do 13 učenika u kategoriji: latinski jezik – klasične gimnazije**

**– do 17 učenika u kategoriji: latinski jezik – gimnazije**

**– do 10 učenika u kategoriji: latinski jezik – strukovne škole**

**– do 10 učenika u kategoriji: grčki jezik – osnovne škole**

**– do 13 učenika u kategoriji: grčki jezik – klasične gimnazije**

Popis pozvanih učenika bit će objavljen na mrežnim stranicama Agencije za odgoj i obrazovanje **do 17. ožujka 2020. godine.**

**Sve obavijesti o provedbi i organizaciji državnoga Natjecanja, organizaciji putovanja na državno Natjecanje i poziv sudionicima državnog Natjecanja bit će objavljeni na internetskim stranicama Agencije.**

Pozvani učenici i mentori ispunjenu prijavu za sudjelovanje na državnom natjecanju (*u prilogu*) dostavit će tajniku natjecanja elektronskom poštom **najkasnije do 20. ožujka 2019. godine**.

Jednog ili više učenika na natjecanju ili smotri u pravilu prati mentor koji ga je pripremao/la za natjecanje ili smotru. Zbog sudjelovanja što većeg broja učenika predlažemo da u pratnji učenika pozvanih na državno natjecanje iz iste škole, neovisno o broju učenika, bude **samo jedan mentor.**

Budući da je Agencija dužna osigurati smještaj sudionicima, škole učenika pozvanih na državno natjecanje dužne su pisanim elektroničkim putem 10 dana prije obavijestiti tajnika Natjecanja o nedolasku učenika ili mentora na državno Natjecanje iz latinskog i grčkog jezika.

**Svi pozvani učenici na državnu razinu natjecanja moraju znati svoj OIB. Učenici su dužni u Prijavnici i na odgovarajućim obrascima upisati svoj OIB. U suprotnom neće moći pristupiti Natjecanju.**

U svim kategorijama natjecanje traje 90 minuta. Učenici klasičnih gimnazija III. i IV. razreda (početnici i nastavljači) sudjeluju na natjecanju pod jednakim uvjetima. Učenici se tijekom natjecanja ne smiju služiti rječnicima koji imaju gramatički dodatak. Preporučuje se da učenici dođu na natjecanje sa svojim vlastitim rječnikom (*vidi preporučenu literaturu*).

Natjecanje se provodi anonimno samo u pisanom obliku. Učenicima nije dopušteno napustiti dvoranu u kojoj se odvija natjecanje.

Nakon pregleda svih zadataka Državno povjerenstvo sastavlja privremene ljestvice poretka pod zaporkama (za svaku kategoriju posebno) koje se obznanjuju na oglasnoj ploči. Natjecateljima i njihovim mentorima dopušten je uvid u zadatke u nazočnosti člana povjerenstva. Ako natjecatelj smatra da zadatci nisu korektno vrednovani, može podnijeti žalbu u pisanom obliku povjerenstvu (*Prilog 4*) u roku od 30 minuta nakon obavljenog uvida u zadatke. Povjerenstvo je dužno odmah riješiti sve žalbe i napisati odgovore na njih. Nakon rješavanja svih žalbi objavljuje se ljestvica konačnog poretka, nakon čije objave žalbe više nisu moguće te je odluka povjerenstva konačna.

Svi natjecatelji na državnom natjecanju dobivaju pohvalnice, a pet najuspješnijih učenika u svim kategorijama diplome i knjige. Učitelji/nastavnici, čiji su učenici sudjelovali na državnom natjecanju, dobivaju zahvalnice.

Državno povjerenstvo dužno je primjerke testova s rješenjima, obavijesti i upute za organiziranje županijskoga natjecanja poslati svim županijskim povjerenstvima istodobno i na vrijeme nakon prijava za natjecanje koje na adresu državnoga povjerenstva pristignu iz županija.

Državno povjerenstvo imenuje ravnateljica Agencije za odgoj i obrazovanje uz prethodnu suglasnost Ministarstva znanosti i obrazovanja. Državno povjerenstvo sastavlja testove za školsko, županijsko i državno natjecanje s rješenjima, načinom vrednovanja i brojem bodova te u suradnji sa školom domaćinom organizira i provodi državno natjecanje.

**ČLANOVI DRŽAVNOGA POVJERENSTVA NATJECANJA IZ LATINSKOGA I GRČKOGA JEZIKA**

1. Davida Bronzović Švenda, prof., Privatna klasična gimnazija, Zagreb

2. Angela Crnobrnja, prof. Gimnazija Lucijana Vranjanina, Zagreb

3. Ana Čelik, prof., Srednja škola Ivanec, Ivanec

4. Lada Čulin, prof., II. gimnazija, Osijek

5. doc. dr. sc. Šime Demo, Sveučilište u Zagrebu, Hrvatski studiji, Odsjek za hrvatski latinitet, Zagreb

6. Mislav Gjurašin, prof., Klasična gimnazija, Zagreb

7. Olga Horvat, prof., Osnovna škola Izidora Kršnjavoga, Zagreb

8. Ružica Jauk, prof., Salezijanska klasična gimnazija, Rijeka

9. Tonći Maleš, prof. Privatna klasična gimnazija, Zagreb, tajnik

10. Dubravka Matković, prof., Klasična gimnazija, Zagreb

11. Zdravka Martinić-Jerčić, prof., Sveučilište u Zagrebu, Hrvatski studiji, Odsjek za hrvatski latinitet, Zagreb, predsjednica

12. Teo Radić, prof., Sveučilište u Zagrebu, Filozofski fakultet, Odsjek za klasičnu filologiju, Zagreb

13. izv. prof. dr. Tamara Tvrtković, Sveučilište u Zagrebu, Hrvatski studiji, Odsjek za hrvatski latinitet, Zagreb

14. Matija Zorić, prof., Isusovačka klasična gimnazija, Osijek

***Napomena***

**Uporaba imenica (učenik, učitelj, nastavnik, voditelj) u tekstu podrazumijeva i osobe ženskog i muškog spola, dakle: učenice/učenike, učiteljice/učitelje, nastavnice/nastavnike, voditeljice/ voditelje.**

PRIJAVA ZA DRŽAVNO NATJECANJE IZ LATINSKOG I GRČKOG JEZIKA

*(ispunjava mentor i učenik)*

PRIJAVA ZA DRŽAVNO NATJECANJE IZ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   
u kategoriji \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

IME I PREZIME UČENIKA:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   
RAZRED/GODINA UČENJA \_\_\_\_\_\_\_\_\_\_\_ OIB \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ADRESA UČENIKA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IME I PREZIME MENTORA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naziv, adresa škole i telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mobitel mentora (za slučaj hitnosti):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Molimo da odgovorite na sljedeće tvrdnje:

Ovime potvrđujemo da na državno natjecanje dolazi učenik na poziv državnoga povjerenstva.

DA NE

Ispričavamo se što učenik ne može sudjelovati na državnom natjecanju. DA NE

U pratnji učenika dolazi i mentor. DA NE

Radi lakše i bolje organizacije molimo da nam potvrdite svoj dolazak i način na koji ćete doći na mjesto natjecanja.

Na natjecanje dolazimo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(napisati prijevozno sredstvo)*

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(datum) (potpis mentora)*

*(žig škole)*